Ħabta bejn mutur u karozza f’Dawret il-Gudja, eżattament quddiem il-Palazz Bettina, ħalliet mara ta’ 50 sena minn Marsaxlokk midruba. L-aċċident seħħ għall-ħabta tas-6.00 p.m. Nifhmu li l-mutur Honda misjuq mill-mara u karozza Volkswagon Polo misjuqa minn raġel ta’ 68 sena mill-Gudja kienu qegħdin iduru mar-roundabout, fl-istess direzzjoni, meta seħħet il-ħabta. Fuq il-post issejħet ambulanza li ħadet lil mara għal kura l-Isptar Mater Dei. Fuq il-post marru l-Pulizija tad-Distrett li ħejjew rapport tal-inċident, filwaqt li fuq il-post kien hemm jassistuhom il-Pulizija mit-Taqsima tat-Traffiku. Rapport u ritratti: Brandon Pisani